แยกหรือไม่ ท่องเที่ยว-กีฬา บิ๊กอ๊อด รอฟังเสียงประชาชนก่อน
แยกกีฬาออกมาเป็นกระทรวงหรือไม่ บิ๊กอ๊อด พล.อ.ยุทธศักดิ์ ศศิประภา ประธานคณะกรรมาธิการปฏิรูปการกีฬา สภาปฏิรูปแห่งชาติ ระบุ ยังต้องรอรับฟังความคิดเห็นจากประชาชนทั่วประเทศก่อน ประมาณเดือน เม.ย.ปีหน้า น่าจะมีคำตอบ การจะแยกเป็นแนวทางที่ถูกวางเอาไว้ เช่นเดียวกับงานท่องเที่ยว ก็ถูกแยกออกไปรวมกับงานอื่นแล้วเช่นกัน ด้าน กอบกาญจน์ วัฒนวรางกูร รัฐมนตรีกีฬา เห็นต่าง กีฬากับท่องเที่ยวควรรวมกันต่อไป เพราะเนื้องานเกื้อหนุนกันมาก,ตามที่ พล.อ.ยุทธศักดิ์ ศศิประภา ประธานคณะกรรมการโอลิมปิกแห่งประเทศไทยฯ และประธานคณะกรรมาธิการปฏิรูปการกีฬา ในสภาปฏิรูปแห่งชาติ (สปช.) ออกมาระบุว่า กระทรวงการท่องเที่ยวและกีฬา จะเกิดการเปลี่ยนแปลง โดยเตรียมจะแยกตัวออกมาเป็นกระทรวงใหม่,ล่าสุด เมื่อวันที่ 11 ธ.ค.ที่ผ่านมา พล.อ.ยุทธศักดิ์ ชี้แจงเรื่องดังกล่าว ที่สำนักงานคณะกรรมการโอลิมปิคแห่งประเทศไทยฯ ว่า สปช. เดินหน้าผลักดันแนวทางนี้มาระยะหนึ่งแล้ว โดยแบ่งออกเป็น 2 ด้าน คือ การปฏิรูปกีฬา ได้แก่ การแยกกระทรวง การตั้งมหาวิทยาลัยกีฬา และการปรับปรุงกฎหมายกีฬา อีกด้านคือการบริหารจัดการ ได้แก่ การผลักดันแผนพัฒนากีฬาแห่งชาติฉบับที่ 5 การส่งเสริมโครงสร้างพื้นฐานและการผลักดันอุตสาหกรรมกีฬา,พร้อมกันนี้ ได้แต่งตั้งคณะกรรมาธิการรับฟังความคิดเห็นและการมีส่วนร่วมจากประชาชน ซึ่งมี พล.ร.อ.ชาญชัย เจริญสุวรรณ เป็นประธาน เปิดเวทีเสวนาในทุกเรื่อง โดยเฉพาะการจะแยกหรือไม่แยก ทั้งกรุงเทพฯ ภาคตะวันออกเฉียงเหนือ ภาคเหนือ ภาคตะวันออก และภาคใต้ คาดว่าจะได้รับคำตอบจากทุกภาคส่วนกลางเดือน เม.ย. ปี 2558 นอกจากนี้ จะเปิดให้องค์กรต่างๆ อีก 45 แห่ง เช่น ปตท. การไฟฟ้าฯ ซึ่งให้การสนับสนุนกีฬาอยู่แล้ว แสดงความคิดเห็นด้วย ส่วนคณะกรรมาธิการวิสามัญประจำสภาปฏิรูปแห่งชาติ ได้แยกงานด้านท่องเที่ยวออกไปอยู่กับการงานเกษตร อุตสาหกรรม พาณิชย์ และบริการ เป็นที่เรียบร้อย ส่วนกีฬาแยกเป็นเอกเทศแล้ว,ที่ผ่านมา อาจจะมีแค่เสียงจากฝั่งกีฬาว่าคิดเห็นอย่างไร แต่ผู้ประกอบการการท่องเที่ยวหลายแห่งต้องการแยกตัวออกไป เพื่อการดำเนินงานที่คล่องตัวขึ้น ในส่วนภูมิภาคบุคลากรต้องไปทำงานในสายที่ไม่ได้ชำนาญการ พล.อ.ยุทธศักดิ์ กล่าวและว่า การปฏิรูปการกีฬาได้รับความสำคัญจาก สปช. เป็นอย่างมาก เนื่องจากเป็นครั้งแรกที่มีมาตราที่เกี่ยวข้องในรัฐธรรมนูญเป็นครั้งแรก หลังจากมีรัฐธรรมนูญมา 19 ฉบับ หรือ 82 ปี,ด้านนางกอบกาญจน์ วัฒนวรางกูร รัฐมนตรีว่าการกระทรวงการท่องเที่ยวและกีฬา กล่าวว่า ความเห็นส่วนตัวยังมองว่า หลายประเทศทั้งเกาหลีใต้ ไต้หวัน เวียดนาม ต่างก็ควบรวมงานด้านนี้เข้าด้วยกัน บางทีมีงานถึง 3-4 ด้าน และงาน 2 ด้านนี้ยังเกื้อหนุนกันมาก ยกตัวอย่างงานกีฬาหลายๆ ครั้ง ที่ทำให้การท่องเที่ยวได้รับความสนใจ ทั้งเอเชียนบีชเกมส์ ที่ จ.ภูเก็ต หรือเจ็ตสกีชิงแชมป์โลก ที่หาดจอมเทียน มีนักกีฬาเข้ามามีสถานีโทรทัศน์อย่างฟ็อกซ์สปอร์ต มาถ่ายทอดประชาสัมพันธ์ออกไป ซึ่งถือว่าทรงพลังกว่าการประชาสัมพันธ์ด้านการท่องเที่ยวโดยตรง,ไม่มีอะไรดีไปหมด และก็ไม่มีอะไรแย่ไปหมดสำหรับเรื่องนี้ ถามว่าหากสุดท้ายไม่ได้แยก ก็คงเป็นเรื่องของคุณภาพคนที่ต้องปรับเปลี่ยนมากกว่าเรื่องของโครงสร้าง นางกอบกาญจน์ กล่าว
แยกกีฬาออกมาเป็นกระทรวงหรือไม่ บิ๊กอ๊อด พล.อ.ยุทธศักดิ์ ศศิประภา ประธานคณะกรรมาธิการปฏิรูปการกีฬา สภาปฏิรูปแห่งชาติ ระบุ ยังต้องรอรับฟังความคิดเห็นจากประชาชนทั่วประเทศก่อน ประมาณเดือน เม.ย.ปีหน้า น่าจะมีคำตอบ
กระทรวงท่องเที่ยวและกีฬา,ยุทธศักดิ์ ศศิประภา,ข่าวกีฬา,กอบกาญจน์ วัฒนวรางกูร